kardosdrur/scandi-wiki huggingface dataset:
Eddie Griffin

Edward "Eddie" Griffin (født 15. juli 1968) er en amerikansk skuespiller og komiker. Han er bedst kendt for sin sitcom Malcolm & Eddie, sammen med medspilleren, Malcolm-Jamal Warner og hans rolle i komediefilmen, Undercover Brother fra 2002, som filmens titelkarakter. Han lavede også overskrifter i 2007 da han var involveret i en bilulykke med sin Ferrari Enzo.

Liv og karriere 
Griffin blev født i Kansas City i Missouri og opfostret af sin enlige mor, Doris. Eddies far er Griffin Sr. Han har to brødre, Luther og Wilbert. Han studerede på College Preparatory Academy High School i sin fødeby, hvor han tre år i træk blev navngivet "klassens klovn". Han giftede sig i en alder af seksten, og fik et barn med sin kone. Men han blev skilt kun et år efter ægteskabet. Griffin fik fælles forældremyndighed over deres søn Eddie Jr. Kort efter sin skilsmisse, sluttede han sig til flåden. Griffin arbejdede derefter som en koreograf for en dansegruppe, der optrådte med underholdning for Kansas City Chiefs. En nat fulgte han sin fætter til en klub, hvor han prøvede sig stand-up comedy. 

Han medvirkede i mange film, bl.a. The Meteor Man (1993), Deuce Bigalow: Male Gigolo (1999), Double Take (2001), Undercover Brother (2002), John Q (2002), Scary Movie 3 (2003), Deuce Bigalow: European Gigolo (2005) og Norbit (2007). Senere i 2007, medvirkede Eddie sammen med Steven Seagal i Urban Justice en thriller sat i New Mexico. Han medvirkede også i UPN tv-serien Malcolm & Eddie (1996-2000). Ud over sine skuespil-jobs, har han også medvirket på to spor fra Dr. Dre's album 2001 . Han har også optrådt i reklamer for Miller Beer's Man Love. Griffin er kendt for sin komiske rutine at efterligne Michael Jackson på crack kokain. Han har også haft en gæsteoptræden i Chapelle's Show i sketchen "World Series of Dice" som karakteren "Grits n 'Gravy".

I 2005 optrådte han i filmen The Wendell Baker Story, hvor han spillede McTeague, der var Owen Wilsons karakters onde makker.

Han er også betragtet som en talentfuld stand-up-komiker.

Filmografi

Fjernsyn 
 Malcolm & Eddie (1996–2000)
 The Year Without a Santa Claus (2006)
 Chappelle's Show optrådte i en sketch som Grits N' Gravy.
 Eddie Griffin Going For Broke (2009)

Eksterne henvisninger 
 
 Eddie's Crash in the Enzo Ferrari 
 Howard Stern Radio Show, January 8, 2001 
 Eddie Griffin Going For Broke Official Site @ VH1.com
 Eddie Griffins officielle hjemmeside 

Skuespillere fra USA
Komikere fra USA
Justinas Marcinkevičius

Justinas Marcinkevičius (født 10. marts 1930 i Važatkiemis, død 16. februar 2011 i Vilnius) var en dramatiker og forfatter fra Litauen.

Bibliografi 
 Kraujas ir pelenai: herojinė poema. 1960.
 Duoną raikančios rankos: eilėraščiai. 1963.
 Donelaitis: poema. 1964.
 Siena: poema. 1965.
 Mediniai tiltai: eilėraščiai. 1966.
 Liepsnojantis krūmas: eilėraščiai. 1968.
 Mindaugas: drama – poema. 1968.
 Katedra: 10 giesmių drama. 1971.
 Šešios poemos. 1973.
 Mažvydas: giesmė. 1977.
 Gyvenimo švelnus prisiglaudimas: lyrika. 1978.
 Pažinimo medis: poema. 1978.
 Būk ir palaimink: lyrika. 1980.
 Dienoraštis be datų. 1981.
 Raštai. 1982-1983.
 Vienintelė žemė: eilėraščiai. 1984.
 Už gyvus ir mirusius: lyrika. 1988.
 Lopšinė gimtinei ir motinai: eilėraščiai. 1992.
 Prie rugių ir prie ugnies: eilėraščiai. 1992.
 Eilėraščiai iš dienoraščio: poezija. 1993.
 Tekančios upės vienybė: eseistika. 1994.
 Tekančios upės vienybė: eseistika. 2-asis leidimas. 1995.
 Daukantas: draminė apysaka. 1997.
 Žingsnis. 1998.
 Dienoraštis be datų. 2-asis papildytas leidimas. 1999.
 Poezija. 2000.
 Devyni broliai: baladžių poema. 2000.
 Carmina minora: poema. 2000.
 Pažinimo medis: poema. 2-asis leidimas. 2001.
 Dienos drobulė: eilėraščiai. 2002.
 Grybų karas: poema. 2002.
 Voro vestuvės: vaikų, tėvelių ir senelių pamėgta poemėlė. – Vilnius: Vaga, 2002.
 Trilogija ir epilogas. Mindaugas. Mažvydas. Katedra. Daukantas: poetinės dramos ir draminė apysaka. 2005.
 Poemos. 2007.

Skønlitterære forfattere fra Litauen
Dramatikere fra Sovjetunionen
Skønlitterære forfattere fra Sovjetunionen
Essayister
Digtere fra Litauen
Digtere fra Sovjetunionen
Mohl

Mohl er et efternavn, der henviser til blandt andre:

 Hugo von Mohl
 Jules Mohl
 Robert von Mohl
Valgnævnet

Valgnævnet er et uafhængigt organ, der træffer afgørelse i visse sager om udlandsdanskeres optagelse på valglisten og behandler ansøgninger om godkendelse af partinavne på nye partier, der ønsker at deltage i folketingsvalg eller Europa-parlamentsvalg, samt den tilhørende formular til indhentelse af vælgererklæringer. Nævnet kan også forlænge en godkendelse efter nærmere omstændigheder. 

Valgnævnet er beslutningsdygtigt, når nævnets medlemmer eller deres stedfortrædere er til stede. Beslutninger træffes ved stemmeflertal. Står stemmerne lige, er formandens stemme afgørende. 

Valgnævnets afgørelser er endelige og kan ikke indbringes for anden administrativ myndighed. Valgnævnet er dog omfattet af ombudsmandens kompetence. 

Reglerne om nedsættelse af Valgnævnet, nævnets kompetence og opgaver m.v. findes i folketingsvalglovens § 17. Nævnets virksomhed er nærmere reguleret i nævnets forretningsorden, som er fastsat af indenrigs- og sundhedsministeren.

Valgnævnets sammensætning 
Når nævnet træffer afgørelse om optagelse af udlandsdanskere på valglisten, består nævnet af en formand, der skal være dommer, og to andre medlemmer, hvoraf det ene skal være kyndigt i statsforfatningsret og det andet normalt er en jurist kyndig i valgret, der er ansat i Indenrigs- og Sundhedsministeriet. 

I sager om godkendelse af partinavne og formular til vælgererklæringer for nye partier, der ønsker at deltage i folketingsvalg eller valg til Europa-Parlamentet, består nævnet endvidere af et medlem, der er kyndigt i navne- og varemærkerettigheder. 

Valgnævnets medlemmer udpeges af indenrigs- og sundhedsministeren, der også udpeger stedfortrædere for formanden og hvert af de øvrige medlemmer.

Valgnævnets medlemmer 

Valgnævnet består pr. 1. februar 2012 af følgende medlemmer:

Formand: 
Højesteretsdommer Jens Peter Christensen

Øvrige medlemmer: 
Kontorchef Christian Vigh, Økonomi- og Indenrigsministeriet (kyndig i valgret)
Professor, dr.jur. Michael Hansen Jensen, Aarhus Universitet (kyndig i statsforfatningsret)
Lektor Hanne Kirk Deichmann, Aarhus Universitet (kyndig i navne- og varemærkerettigheder)

Valgnævnets sekretariat 
Indenrigs- og Sundhedsministeriet stiller sekretariatsbetjening til rådighed for Valgnævnet, dvs. det er medarbejdere fra Indenrigs- og Sundhedsministeriet, der er sekretariat for nævnet. Valgnævnets sekretariat er organisatorisk placeret i Indenrigs- og Sundhedsministeriets Center for Kommunaljura, hvor valgområdet hører til. 

Sekretariatet forbereder sagerne om udlandsdanskeres optagelse på valglisten og ansøgninger om godkendelse af nyt partinavn til deltagelse i folketingsvalg og den tilhørende formular til indhentelse af vælgererklæringer, så de er klar til at blive behandlet og afgjort af nævnet.

Kilder 
 Om Valgnævnet på Indenrigs- og Sundhedsministeriets valgsubsite 
 Hvordan danner jeg et parti?
 Udenlandsdanskeres valgret 

Politiske valg i Danmark
Cramer

Cramer er et efternavn, der henviser til blandt andre:

 Birgitte Cramer
 Carl Friedrich Cramer
 Ernst Cramer
 Floyd Cramer
 Gabriel Cramer
 Johann Andreas Cramer
 Johann Baptist Cramer
 John Antony Cramer
 Karl Eduard Cramer
 Morten Cramer
 Peter Cramer

Efternavne
Fløjtebeatboxing

Fløjtebeatboxing (også kendt som fløjteboxing) repræsenterer en nyskabelse indenfor extended technique brugt på fløjte eller omvendt en udvidelse af innovative lydresonatorer til beatboxing. Fløjtebeatboxing gør det muligt at anvende fløjten som et rytmisk instrument i og med at man med teknikken både involverer produktionen af særskilte og stereoskopiske fløjtetoner (ved at danne to separate lyde ved at nynne samtidig med at blæser i fløjten) kombineret med vokalpercussion og taskenspilleri (i forhold til øret).

De fleste beatboxinghistorikere krediterer RadioActive som den oprindelige fløjtebeatboxer (på panfløjte hvor han først optrådte med Michael Franti & Spearhead) og Tim Barsky for at være den første til at udvikle feltet for fløjtebeatboxing på en Böhm-fløjte. Begge musikere kom fra hiphop-miljøet i San Francisco Bay Area, hvor beatboxing har trivedes fra første færd.

Greg Pattillo har udviklet et system af hovedsagelig traditionel notation til fløjtebeatboxing med ét nodesystem til fløjte og ét til beatboxing, der bygger på samme notation som bruges til trommesæt og anden percussion, da beatboxing typisk involverer lydende fra hi-hat, lilletromme, rimshot og stortromme.

Notable beatboxfløjtenister 
 Greg Pattillo, beskrevet af New York Times som "the best person in the world at what he does" ("den bedste i verden til det han gør")
 Tim Barsky
 Nathan Lee
 Cody Giannotti
 Matthew Aaron Gray
 Mathieu Schneider
 Laura Marsh
 Alyssa Boone

Referencer

Eksterne henvisninger

Video 
 Tim Barsky 
 Greg Pattillo 
 Nathan Lee 
 Cody Giannotti 
 Mathieu Schneider 
 Enrique Gutiérrez 

Music performance
Flutes
Beatboxing
Søren Larsen

Navnet Søren Larsen kan henvise til:

 Søren Larsen (fodboldspiller) (født 1981) – en dansk tidligere professionel fodboldspiller
 Søren Larsen (kirurg) (1802–1890) – Søren Larsen Eskildsen, dansk kirurg
 Søren Larsen Meldgaard (1850–1894) – en husflidsmand og lærer
 Søren Sebber Larsen (født 1966) – dansk multiinstrumentalist og singer-songwriter
Værdi (sociologi)

Værdier er kulturelt bestemte opfattelser af, hvad der er værdifuldt og ønskværdigt, og hvad der ikke er det. Stabile følelser over for bestemte idealer om rigtigt og forkert, det man sætter højt og vil arbejde for. Det kan være familiesammenhold, personlig frihed, succes og tryghed. 

"Værdier er karakteriseret som ”… De forestillinger, der bestemmer og motiverer vores holdninger, handlinger og vurderinger, og som vores sociale institutioner og politiske system bygger på. Alle mennesker lever deres liv på grundlag af værdier, der bliver grundlagt, på et tidligt tidspunkt af deres liv. Individer, grupper og samfund kan være forskellige i den måde, de rangordner deres værdier på, men da visse værdier er dybt indlejret i kulturen, samfundets institutioner og en fælles levevis, udgør de grundlaget for det sociale liv, det politiske samfund og staten.” 

Brugen af termen "værdier" kan efterhånden siges at være noget udvandet, da den i forskellige sammenhænge kan betyde og bruges til hvad som helst. Værdi kan således referere til noget der er bestemt af normer, det ønskværdige, det rigtige osv., noget der selvfølgeligt er bestemt af den gruppering eller kultur man tilhører. Omtale af værdier kan derfor bruges som styringsinstrument i politiske, arbejdsmæssige eller sociale eller religiøse sammenhænge, hvor man ikke forsøger, at tage udgangspunkt i, om de nævnte værdier har en almen humanistisk eller nytteværdi, i en mere objektiv forstand. Brugen af ordet "værdi" indenfor virksomhedsfilosofi og den praksis i erhvervspsykologi der skabes her ud fra,og senere i den politiske debat, er især slået an de sidste femten år. Tidligere var termen, i det omfang den blev benyttet, mest anvandt i forbindelse med konkrete goder (velfærd) og social retfærdighed, samt moralske og etiske overbevisninger, ofte bundet op på nationale og religiøse forudsætninger.

Noter

Eksterne henvisninger 

 Quotations on value
RespectResearchGroup: Multidisciplinary research project on the value of interpersonal respect, with additional quotes, gallery, literature
 Integration of Human Values with Education 

Sociologi
Socialvidenskabelige begreber
Cubewano

En Cubewano (eller et Klassisk Kuiperbælte objekt) er et astronomisk objekt i Kuiperbæltet som kredser omkring Solen udenfor Neptun, i en bane som har den store halvakse i en størrelsesorden 40–50 AU og som ikke er under påvirkning af nogen af gaskæmpernes gravitation.

Til forskel fra Pluto krydser de ikke Neptuns bane.

Etymologi 
Cu-be-wan-os er en transskription af QB1s på engelsk, opkaldt efter kuiperbæltsobjektet 1992 QB1, 'cubewano' i ental.

Se også 
 Trans-neptunske objekter

Kuiperbæltet
Trans-Neptunske objekter
Grønlands bisperække

Grønlands bisperække begynder i 1993, da Grønland blev et selvstændigt stift med egen biskop.

Grønlands biskopper 
 1993-1995 Kristian Mørch
 1995-2020 Sofie Petersen
 2020-  Paneeraq Siegstad Munk

Historie 

I nordbotiden var der en stribe biskopper over Grønland, men i lange perioder var der ingen bisp til stede.

 Omkring 1100 udpegede paven en biskop
 1121 En (unavngiven) biskop var draget til Vinland og havde ikke ladet høre fra sig igen
 1124 Arnald blev bispeviet af den danske ærkebiskop Asser i Lund
 1126 Arnald ankom til Grønland
 1152 Arnald blev kaldt til Norge for at overtage det oprettede bispeembede i Hamar.  
 1150-1186 Jon Knutr (herfra og frem udnævnt af bispen i Nidaros)
 1189-1209 Jon Arnason
 1212-1230 Thor Helgi
 1234-1242 Nicholas
 1242-1280 Olaf
 1289-1309 Thor Bokki
 1315-1347 Arne
 1367-1377 Alf

Efter Alfs død kom der ingen ny biskop til Grønland. I 1492 udvalgtes benediktinermunken Mathias til biskop af Grønland, men der findes ingen meddelelser om Mathias' forberedelser, planer eller videre skæbne, så han kom næppe til Grønland.

I 1740 fik Hans Egede ærestitlen "Biskop over Grønland" – en titel, som hans søn Poul Egede også fik i 1779.

Fra 1905 til 1923 hørte Grønland under Sjællands Stift, og siden fra 1923 under Københavns Stift. I 1980 fik Grønland en vicebiskop i Nuuk.

Referencer

Kilder 
 Karen Plovgaard: "Da Grønland fik sit første bispesæde" (Tidsskriftet Grønland 1963, Nr. 12; s. 463-469)

Bisperække
Rønne Vandtårn

Rønne Vandtårn eller Affaldstårnet er et tidligere vandtårn tegnet af arkitekt Ove Funch-Espersen beliggende i Rønne på Bornholm. Tanken kunne rumme 500 m3 vand og tårnet kostede ved opførelsen 41.800 kr. Tårnet blev i 2010 indviet som et såkaldt affaldstårn efter en længerevarende ombygning til 3,8 millioner kroner. Formålet med ombygningen var at give mulighed for at befolkningen, herunder skoleklasser, kunne lære mere om miljø, affaldsbehandling, genanvendelse og lignende. Eftersom området ejes af Bofa (Bornholms Fælleskommunale Affaldsbortskaffelse), har det ifølge lokalplanen kun været tilladt at bruge tårnet til affaldsrelaterede formål, hvorfor det længe ikke har været anvendt.

Omgivelser 
Tårnet er placeret på en høj kaldet Almegårdshøjen i kanten af en militærøvelsesplads, Almegårds Øvelsesplads. En nylig udgravning ved Rønne Vandtårn har resulteret i fundet af helleristninger fra bronzealderen.

Referencer 

Vandtårne i Region Hovedstaden
Vandtårn
MIS-X

MIS-X (Military Intelligence Service –X) var en tophemmelig amerikansk organisation der under 2. verdenskrig i første omgang skulle hjælpe amerikanske flyvere ud af tysk fangenskab. Af praktiske grunde blev engelske flyvere også hjulpet.
Via Røde Kors breve blev der sendt hemmelige koder til MIS-X.
Nogle af de bedst begavede amerikanske krigsflyvere, fik nøglen, hvis de blev taget til fange af Nazi-Tyskland. Via Røde Kors breve fra krigsfanger blev der sendt hemmerlige koder. Datoen i brevet var en del af nøglen. Krigsfangerne kunne skrive til pårørende. Meddelelsen gik ud på, at i  brevet var der systematisk via koden lagt ord ind, der var en del af meddelesen. MIS-X opsnappede brevene, læste og forstod meldingen. De intetanende pårørende anede ikke at MIS-X havde læst brevene fra Røde Kors.

BBC sendte udsendelser hvor enstavelssord var prik, og tostavelsesord var streg. Det var morsetegn. Ud over at man kunne høre til BBC fik man meddeleser igennem fra omverden. Stalag Luft havde flere numre. 
Stalag Luft III ved Żagań i Polen blev mest kendt for den store flugt. Selve flugten bandt mange tyske soldater i at fange de undvegne krigsfanger. Via indsmuglede kameraer, blev mange af fangevogterne fotograferet. Disse billeder blev benyttet under Nürnbergprocessen.

Eksterne kilder og henvisninger
 MIS-X: The U.S. Escape and Evasion Experts.
  Stalag Luft III.
 MIS-X: Secret Escape Aids for American POW´s

2. verdenskrig
USA's efterretningstjenester
Tolog

Tolog (et Topic Map Query Language eller TMQL) er et forespørgselssprogram (query program), der bruges til at hente informationer ud af et emnekort. Det er oprindelig inspireret af programmeringssproget Prolog, men har dog også træk fra Structured Query Language (SQL). Syntaksen er simpelt opbygget, er forholdsvis nem at implementere, og minder mest af alt om Linear Topic Map Notation (LTM/CTM). Med det standardiserede forespørgselssprog kan man få adgang til data i emnekort uden at bekymre sig om hvordan de er lagret.
Tolog matcher prædikater op mod emnekortets data, så den grundlæggende struktur for en forespørgsel ser således ud:

select <variable> from
<prædikater>
order by <variable>?

Dataene udtrækkes fra emnekortet som et tologforespørgselsresultat. Dette er en tabel, hvor variablerne danner kolonner og rækkerne i disse er instanserne af variabler. Hver række i tabellen illustrerer et sæt værdier, som gør forespørgslen (query'en) sand.

Et tologforespørgsels baseret website 

Et websted baseret på tologforespørgsler henter indholdet fra et eller flere emnekort. Emnekortet bruges til at organisere data og det er på den måde muligt at udtrække information om typer, forekomst, relationer m.m. ud af emnekortet.

Selve webstedet kan bygges op i Java Server Page (JSP; et HTML- eller XML-dokument med indlejret javakode) ved hjælp at tolog- og templatetags. Tologtags bruges til at hente indhold ind på et websted. De tologforespørgsler der benyttes på websitet placeres inden i de forskellige tologtags.

Templatetags bruges herimod, i forbindelse med et JSP websted, til at placere indholdet fra forespørgslen på webstedet, hvor man ønsker det præsenteret. De forskellige templatetags kan styles så websitet får et præsentabelt ydre.

Kombinationen mellem tolog- og templatetags er altså en måde hvorpå man kan lave et website udelukkende baseret på tologforespørgsler og information gemt i et emnekort.

Det er dog ikke en absolut nødvendighed, at strukturen og informationerne på et websted udelukkende er baseret på informationer hentet via tolog fra et emnekort. Man kan også vælge at bruge tologforespørgslerne som et supplement til et websted, hvor man kan se en fordel i at lade brugeren selv udvælge den information, der ønskes, fremfor at informationerne er hardcoded (indlejret direkte i programmets kildekode). På denne måde bliver brugeren ikke overbelastet af et hav af informationer på en enkelt side, og vedkommende kan selv udvælge, hvad vedkommende finder interessant.

Eksterne henvisninger 
 Tolog – Language tutorial, Ontopia
 The Built-in tolog Predicates – Reference Documentation, Ontopia
 The Ontopia Navigator Framework , Ontopia
 A CTM tutorial, Garshol, Lars Marius (2008)

Kilder 

Software
Erasmus Georg Fog Thune

Erasmus Georg Fog Thune (født 7. juni 1785 i Vigsnæs på Lolland, død 11. april 1829) var en dansk matematiker og astronom.

Thunes far, Jacob Thune (død 1792), var sognepræst. Hans mor hed Ermgaard, født Steenberg. I 1801 dimitteredes han fra Odense Latinskole til Københavns Universitet, hvor han kastede sig over de matematiske og fysiske videnskaber og, efter at have taget Anden Eksamen med udmærkelse, manuducerede til denne. 1805 blev han alumnus. på Valkendorfs Kollegium og gav sig nu til at studere teologi, 1808 tog han teologisk embedseksamen med udmærkelse. Med understøttelse rejste han derpå til Tyskland og studerede i Gøttingen og Kønigsberg, navnlig filosofi under Johann Friedrich Herbart og astronomi under Friedrich Wilhelm Bessel. Efter at være kommen hjem i 1812 disputerede han 1815 for den filosofiske doktorgrad: Tentamen circa trigonometriam sphæroidicam, blev samme år lektor i matematik ved universitetet og Søetaten samt medlem af Videnskabernes Selskab, 1818 ekstraordinær professor i matematik ved universitetet og 1823 tillige bestyrer af det astronomiske observatorium. Han døde ugift 11. april 1829. – Thune har beregnet almanakkerne for 1823-29. Han udnyttede sine omfattende kundskaber væsentlig i lærergerningens tjeneste. Et filosofisk bidrag af ham, De origine perceptionum, findes som Additamentum til Herbarts Theoriæ de attractione elementorum principia metaphysica (Kønigsberg 1812).

Kilder

Eksterne henvisninger 
 

Matematikere fra Danmark
Astronomer fra Danmark
Ansatte ved Københavns Universitet
Teologer fra Danmark
Medlemmer af Videnskabernes Selskab
Danskere i 1800-tallet
Personer fra Lolland
John Antony Cramer

John Antony Cramer (1793 i Mitlödi i Schweiz – 24. august 1848 i Brighton) var en engelsk filolog.

Cramer studerede i England, blev 1822 præst i Binsey (landskabet Oxford) og 1842 professor i nyere historie i Oxford.

Af hans arbejder kan nævnes: Description of ancient Italy (2 bind, 1826); Description of ancient Greece (3 bind, 1828); Description of Asia Minor (2 bind, 1832); Anecdota Græca e codicibus manuscriptis bibliothecarum Oxoniensium descripta (4 bind, 1835-37); Anecdota Græca e codicibus manuscriptis bibliothecæ regiæ Parisiensis (4 bind, 1839-41).

Kilder

Eksterne henvisninger 

 Catenae Graecorum Patrum in Novum Testamentum

Filologer fra Storbritannien
Præster fra England
Faglitterære forfattere fra England
Salmonsens
Irminsul

Irminsul, fra gammelsaksisk med den antagede betydning "store/mægtige pille", var en form for søjle eller pille/stolpe som er dokumenteret som spillende en betydningsfuld rolle i germansk hedenskab for det saksiske folk. Den ældste krønike som beskriver en Irminsul refererer til det som en træstamme rejst i åben luft . Hensigten med en Irminsul og det underforståede med genstanden har været emne for adskillig faglig diskurs og spekulation i hundredvis af år.

Referencer

Litteratur 
 d'Alviella, Eugène Goblet (1891): The Migration of Symbols. A. Constable and Co.

Se også 
 Axis mundi
 Verdenstræ
 Yggdrasil

Mytologi
Germansk religion
Danskbob

DanskBob er en dansk musikduo bestående af brødrene Ole Irenæus og Uno Wierød fra Haderslev, Sønderjylland. 

Duoen udgav i 2005 albummet DYLANsk, som blev udsendt i Danmark og Sverige. Cd'en indeholder 12 Bob Dylan-numre på dansk, oversat af Irenæus Wierød; broderen Uno medvirker på cd'en som sanger, guitarist, orgel og harmonikaspiller. På cd'en medvirker endvidere som forsanger Nils-Ole Poulin samt flere danske og svenske musikere. Albummet fik tre ud af seks stjerner i Gaffa

DanskBob & band er navnet på gruppen som optræder live med disse Dylan-numre på dansk. Her er det Uno Wierød, som er leder og sanger.

Referencer 

Bob
Musikgrupper fra 2005
Komdrup Kirke

Komdrup Kirke ligger i Komdrup Sogn i Aalborg Kommune; indtil Kommunalreformen i 1970 lå det i Hellum Herred, Aalborg Amt.

Kor og kirkeskib er opført i romansk tid af granitkvadre over skråkantsokkel. I korgavlen og i skibets nordmur er dog brugt en del gule munkesten, hvilket tyder på, at kirken må være opført omkring 1200. Den retkantede norddør er stadig i brug, syddøren er tilmuret. I skibets sydmur ses en kvader med et såkaldt stenmestermærke. Våbenhuset stammer fra 1884, da kirken blev kraftigt restaureret af Frits Uldall. Klokken er ophængt i skibets nordgavl.

Kirken har flade bjælkelofter. Den runde korbue er bevaret. På alterbordet af kvadre og munkesten står en sengotisk fløjaltertavle med figurer, muligvis skåret af Claus Bergs nordjyske svend. I midterskabet ses Nådestolen (Gudfader med sønnen og Helligånden) flankeret af Maria med barn og Johannes Døberen med lammet. I fløjene ses 12 nødhjælper-helgener. Prædikestolen fra midten af 1700-tallet har evangelistmalerier i felterne. Den romanske døbefont af granit har glat kumme og rund fod.

Eksterne kilder og henvisninger 

 Komdrup Kirke  på NordensKirker.dk
 Kortilkirken

Kirker i Aalborg Kommune
Kirker i Aalborg Stift
Kirker i Aalborg Amt